Rikunarita-ORG/Wikinium huggingface dataset:
# అంకురం (సినిమా)

|  |
| --- |
| **అంకురం** (1992 తెలుగు సినిమా) |
|  |
| దర్శకత్వం | సి. ఉమామహేశ్వరరావు  |
| తారాగణం | ఓం పురి , రేవతి |
| సంగీతం | హంసలేఖ |
| నిర్మాణ సంస్థ | ఫిల్మ్ ఇండియా ఆర్ట్ కగరియేషన్స్  |
| భాష | తెలుగు |

**అంకురం**  1992లో విడుదలై జాతీయ ఉత్తమ చిత్ర పురస్కారం పొందిన తెలుగు చిత్రం. సి ఉమామహేశ్వరరావు దర్శకత్వంలో తెరకెక్కిన ఈ చిత్రంలో ఓం పురి, రేవతి,శరత్ బాబు, చారుహాసన్ ప్రధాన పాత్రలు పోషించారు.ఈ చిత్రానికి సంగీతం హంసలేఖ అందించారు. ఫిలిం ఇండియా ఆర్ట్ క్రియేషన్స్ పతాకంపై ఈ చిత్రాన్ని నిర్మించారు.

## కథ

సింధూర తన భర్తతో ట్రైన్‌లో వెళ్తుండగా సత్యం బిడ్డకు పాలు తెస్తా అని సింధూర చేతిలో బిడ్డను పెట్టి దిగేస్తాడు. కాని కారణాలు తెలీకుండా సత్యంను పోలీసులు అరెస్ట్ చేసి తీసుకెళ్ళిపోతారు. బిడ్డను ఇంటికి తీసుకెళ్లిన సింధూర అవమానాల మధ్యే ఆ పాప ఆలనా పాలన చూసుకుంటూ సత్యం ఆచూకీ కోసం ప్రయత్నిస్తుంది. అడుగు అడుగులో అడ్డంకులు ఎదురవుతుంటే వాటికి నెరవక ధైర్యంగా ముందుకు సాగి ఆత్మవిశ్వాసంతో సింధూర సత్యం కోసం వెదుకుతుంది. ఒక చిన్న క్లూ వల్ల సత్యం ఉండే ఊరేదో తెలుస్తుంది. ఇంతలో పౌరహక్కుల నాయకుడైన లాయర్ రావు సహాయంతో సత్యం కోసం కోర్టులో కేసు వేస్తుంది. రావుతో పాటు సత్యం ఉండే గిరిజన ప్రాంతానికి వెళ్తుంది. సత్యం విప్లవకారుడని ముద్ర పడ్డ గిరిజన నాయకుడని తెలుసుకుంటుంది. పోలీసులు సత్యాన్ని పట్టుకోలేక అతని భార్యను అరెస్ట్ చేసి ఆచూకీ కోసం వేధిస్తారు. దీనిని సహించలేని గిరిజనులు పోలీసులపై దాడికి ప్రయత్నిస్తారు. అయితే డాక్టర్ మిత్ర వారిని నిలవరిస్తాడు. ఒక శాడిస్టు పోలీసు అమానవీయ చర్యలతో సత్యం భార్య బిడ్డకు జన్మ ఇచ్చి చనిపోతుంది. దాంతో ఆవేశపడిన గిరిజనులు ఆ పోలీసుని చంపేస్తారు. దీనికి ప్రతిగా గిరిజనులకు అండగా నిలిచిన డాక్టర్ మిత్రను పోలీసులు చంపుతారు. సత్యం బిడ్డతో పారిపోతుండగా రైల్వే స్టేషన్‌లో పట్టుకుంటారు. ఇదంతా సింధూర, రావులకి ఎంక్వయిరీలో తెలుస్తుంది. చివరికి అతి కష్టం మీద కోర్టుకు సూర్యం వచ్చేలా చేస్తుంది సింధూర. అప్పటికే పోలీస్ చేతుల్లో దెబ్బలు తిన్న సత్యం నిజాలు బయట పెట్టి కోర్టు లోనే కన్ను మూయటం, భర్త హరిబాబు బిడ్డతో సహా సింధూరను మళ్ళీ తన జీవితంలోకి ఆహ్వానించడంతో కథ ముగుస్తుంది.

## నటవర్గం

* రేవతి - సింధూర
* హరిబాబు - సింధూర భర్త
* ఓం పురి - సత్యం
* శరత్ బాబు - లాయర్ రావు
* చారుహాసన్ - డాక్టర్ మిత్ర
* కోట శంకరరావు - పోలీస్ ఆఫీసర్
* బాలయ్య - సింధూర తండ్రి
* రాశి - సింధూర చెల్లెలు
* పి.ఎల్.నారాయణ
* పిఆర్ వరలక్ష్మి

## సాంకేతికవర్గం

* కథ, స్క్రీన్ ప్లే, దర్శకత్వం : సి. ఉమామహేశ్వరరావు
* సంగీతం : హంసలేఖ
* ఛాయాగ్రహణం : మధు అంబట్
* నేపథ్యగానం: ఎస్.పి.బాలసుబ్రహ్మణ్యం, చిత్ర
* గేయరచన: సిరివెన్నెల సీతారామశాస్త్రి
* నిర్మాత: కె.వి.సురేష్ కుమార్

## సంగీతం

ఈ చిత్రంలోని పాటలకు హంసలేఖ బాణీలను కూర్చగా సిరివెన్నెల సీతారామశాస్త్రి సాహిత్యాన్ని అందించాడు. చిత్ర, ఎస్.పి.బాలసుబ్రహ్మణ్యంలు గానం చేశారు.

* హాయ్ గురో చెలరేగరో సెలవులొచ్చాయని, గానం. ఎస్ పి బాలసుబ్రహ్మణ్యం, ఎస్ పి చిత్ర కోరస్
* కలకాలం కలిసుంటానంటే - ఔనేమో అనుకున్నానంతే, గానం. కె ఎస్ చిత్ర కోరస్
* అత్తారింటికి రైలెక్కింది రబ్బరుబొమ్మ!, గానం. ఎస్ పి బాలసుబ్రహ్మణ్యం బృందం
* ఎవరో ఒకరు ఎపుడో అపుడు నడవరా ముందుగా అటో ఇటో ఎటో వైపు, రచన: కె ఎస్ చిత్ర, ఎస్ పి బాలసుబ్రహ్మణ్యం

## పురస్కారాలు

* 1992వ సంవత్సరానికి ఉత్తమ తెలుగు చలనచిత్రంగా భారత జాతీయ చలన చిత్ర పురస్కారం.
* 1992వ సంవత్సరానికి ఉత్తమ దర్శకుడిగా సి. ఉమామహేశ్వరరావుకు నంది పురస్కారం
* 1992వ సంవత్సరానికి ఉత్తమనటిగా రేవతికి ఫిలింఫేర్ పురస్కారం

## మూలాలు

## బయటి లింకులు
# స్రవంతి

| స్రవంతి |
| --- |
| స్రవంతి సినిమా పోస్టర్ |
| దర్శకత్వం | క్రాంతి కుమార్ |
| నిర్మాత | కె. కేశవరావు జయకృష్ణ |
| తారాగణం | మోహన్, సుహాసిని, శరత్ బాబు |
| సంగీతం | కె. చక్రవర్తి |
| నిర్మాణ సంస్థ | ముద్దు ఆర్ట్ మూవీస్ |
| విడుదల తేదీ | 1986 జనవరి 16 (1986-01-16) |
| సినిమా నిడివి | 111 నిముషాలు |
| దేశం | భారతదేశం |
| భాష | తెలుగు |

**స్రవంతి** 1986, జనవరి 16న విడుదలైన తెలుగు చలనచిత్రం. ముద్దు ఆర్ట్ మూవీస్ పతాకంపై కె. కేశవరావు, జయకృష్ణ నిర్మాణ సారథ్యంలో క్రాంతి కుమార్ దర్శకత్వం వహించిన ఈ చిత్రంలో మోహన్, సుహాసిని, శరత్ బాబు ప్రధాన పాత్రల్లో నటించగా, కె. చక్రవర్తి సంగీతం అందించాడు. 1986 భారత జాతీయ చలనచిత్ర పురస్కారాలులో ఉత్తమ తెలుగు సినిమా పురస్కారాన్ని అందుకుంది. రేవతి, సురేష్ ముఖ్యపాత్రలతో ఈ చిత్రం *రేవతి* పేరుతో తమిళంలో రిమేక్ చేయబడింది.

## కథా నేపథ్యం

స్రవంతికి క్యాన్సర్‌తో బాధపడుతున్న వ్యక్తితో వివాహం జరుగుతుంది, అతను కొద్దిరోజుల తరువాత చనిపోతాడు. తన జీవితం చేసిన గాయం నుండి ఏదో ఒకవిధంగా బయటపడటానికి ప్రయత్నిస్తుంది. భార్యను కోల్పోయి ఒక చిన్న కుమార్తె వున్న మరొక వ్యక్తిని వివాహం చేసుకుంటుంది. కానీ ఆమె రెండవ భర్త ఆమె పట్ల చూపించే ప్రేమ, ఆప్యాయతలకు అసహనంగా మారుతుంది. చివరికి, ఆమె తన కుమార్తెను, తన మొదటి భర్త తల్లిదండ్రులను పోషించుకుంటూ జీవనం కొనసాగిస్తుంది.

## నటవర్గం

* మోహన్
* సుహాసిని
* శరత్ బాబు
* శుభలేఖ సుధాకర్
* ముచ్చర్ల అరుణ
* నిర్మలమ్మ

## సాంకేతికవర్గం

* దర్శకత్వం: క్రాంతి కుమార్
* నిర్మాత: కె. కేశవరావు, జయకృష్ణ
* సాహిత్యం: వేటూరి సుందరరామమూర్తి
* నేపథ్యగానం: ఎస్.పి.బాలసుబ్రహ్మణ్యం, పి.సుశీల
* సంగీతం: కె. చక్రవర్తి
* నిర్మాణ సంస్థ: ముద్దు ఆర్ట్ మూవీస్
* విడుదల:16:01:1986.

## పాటలు

ఈ చిత్రానికి కె. చక్రవర్తి సంగీతం అందించాడు. వేటూరి సుందరరామ్మూర్తి పాటలు రాశాడు.

1. మౌనం ఆలాపన (గానం: ఎస్.పి. బాలసుబ్రహ్మణ్యం, పి. సుశీల)
2. నవ్వుతూ వెళ్ళిపో పువ్వులా (గానం: ఎస్.పి. బాలసుబ్రహ్మణ్యం)
3. నవ్వుతూ వెళ్ళిపో (డ్యూయెట్) గానం: ఎస్.పి.బాలసుబ్రహ్మణ్యం, పి.సుశీల
4. స్రవంతి స్రవంతి (టైటిల్ సాంగ్) గానం: ఎస్.పి.శైలజ.

## పురస్కారాలు

భారత జాతీయ చలనచిత్ర పురస్కారాలు
* ఉత్తమ తెలుగు సినిమా - 1986

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *స్రవంతి*
# బొమ్మలాట (సినిమా)

| బొమ్మలాట |
| --- |
| దర్శకత్వం | ప్రకాష్ కోవెలమూడి |
| రచన | జె. కె. భారవి |
| నిర్మాత | గుణ్ణం గంగరాజు ఆర్.కె.ఫిలిం అసోసియేట్స్ స్పిరిట్ మీడియా |
| ఛాయాగ్రహణం | కిరణ్ రెడ్డి |
| సంగీతం | ఆర్. పి. పట్నాయక్ |
| నిర్మాణ సంస్థ | స్పిరిట్ మీడియా |
| విడుదల తేదీ | 2004 |
| దేశం | భారతదేశం |

బొమ్మలాట ప్రకాష్ కోవెలమూడి దర్శకత్వంలో తెలుగులో వెలువడిన ఒక బాలల సినిమా. ఈ సినిమాకు A Belly Full of Dreams అనే ట్యాగ్‌లైన్ ఉంది. ఈ చిత్రానికి కళాదర్శకునిగా భూపేష్ ఆర్. భూపతి వ్యవహరించగా ఈ సినిమాలోని తోలుబొమ్మలను ప్రముఖ పప్పెటీర్ *దాడి పదంజీ* తయారు చేశాడు. ఈ చిత్రం 53వభారత జాతీయ చలనచిత్ర పురస్కారాలలో ఉత్తమ తెలుగు సినిమాగా ఎంపికయ్యింది. ఈ చిత్రంలో సాయికుమార్ నటనకు అతనికి ఉత్తమ బాలనటుడిగా జాతీయ పురస్కారం లభించింది.

## నటీనటులు

* సాయి కుమార్ (బాల నటుడు) - రాము
* శ్రియా సరన్ - స్వాతి
* అల్లరి నరేష్ - బాబు
* శివ కుమార్ (బాల నటుడు) - ఛోటూ
* తనికెళ్ళ భరణి ... టీ కొట్టు యజమాని
* వీరేన్ తంబిదొరై ... టీ కొట్టు కస్టమర్
* చిట్టిబాబు
* సూర్య - రాము తండ్రి
* శ్రావణి - రాము తల్లి
* ఎన్. శివప్రసాద్- చెత్త పేపర్లు కొనేవాడు
* జె.కె.భారవి - పోలీస్ కానిస్టేబుల్
* ప్రీతి నిగమ్- వైశాలి (సంఘసేవకురాలు)

## కథ

స్కూలుకు వెళ్లి చదువుకోవాలనే గాఢమైన కోరిక కలిగిన ఒక కుర్రవాని కథ ఇది. రాము (సాయి కుమార్) ఒక పూరి గుడిసెలో నివసిస్తూ వుంటాడు. ఇతని తండ్రి (సూర్య) ఒక తోలుబొమ్మలాట ఆడించే కళాకారుడు. పని లేక తాగుబోతుగా మారి భార్యను చితకబాదుతూ ఉంటాడు. తన తండ్రి నుండి తల్లిని కాపాడటానికి రామూ తండ్రికి కావలసిన మందు త్రాగిస్తూ ఉంటాడు. రోజూ చెత్త పేపర్లను ఏరుకుంటూ వాటిని అమ్మి తల్లికి గుట్కా, తండ్రికి మందు కొనిస్తూ ఉంటాడు. రామూకు చదువుకోవాలని ఎంతో ఉంటుంది. కానీ అతని పరిస్థితులు అతడిని స్కూలుకు వెళ్లి చదువుకునే అవకాశాన్ని ఏమాత్రం ఇవ్వలేదు. అతడు చదువుకోవడానికి ఎన్ని ప్రయత్నాలు చేయాలో అన్నీ చేస్తాడు. ఇతని స్నేహితుడు ఛోటూ(శివ కుమార్) ఇతని తపనను అర్థం చేసుకుని అతనికి చేతనైన సాయం చేస్తాడు. చివరకు ఎలాగైతేనేం స్కూలు ఫీజుకు డబ్బులు తక్కువగా ఉన్నా కూడా ఒక రోజు స్కూలులోకి అడుగు పెడతాడు. అదే రోజు స్కూలులో అగ్నిప్రమాదం జరుగుతుంది. అగ్గిలో చిక్కుకు పోయిన ఒక విద్యార్థిని రామూ రక్షిస్తాడు. హెడ్‌మాస్టర్ రాము గురించి తెలుసుకుని అతడిని ఫీజు లేకుండా స్కూలులో చేర్చుకుంటానని, హాస్టల్‌లో పెట్టుకుని స్కాలర్‌షిప్ వచ్చేటట్లు చేస్తానని హామీ ఇస్తాడు. అయితే మరుసటి రోజే ఆ స్కూలు మూతపడుతుంది. అగ్నిప్రమాదం జరుగకుండా తగిన జాగ్రత్తలు తీసుకోలేదని ఆ స్కూలు లైసెన్సును రద్దు చేసి మూసివేస్తారు. రామూ ఆశలు నీరుగారి పోతాయి. అయితే ఆ స్కూలును మళ్లీ తెరిపించడానికి అగ్నిప్రమాదంలో రామూ చేసిన సాహసాన్ని ఎమ్మెల్యే కొడుకు చేసినట్లుగా చూపి ఆ అబ్బాయిని రాష్ట్రపతి సాహసబాలల అవార్డుకు సిఫారసు చేస్తారు. అయితే ఈ అన్యాయాన్ని రామూ స్నేహితులు అడ్డుకుని ఆ అవార్డును రాముకు వచ్చేటట్లు చేసి రామును స్కూలులో చదివే అవకాశాన్ని కల్పిస్తారు.

## అవార్డులు

Master Sai Kumar receiving the Best Child Artist Award from the President Pratibha Devisingh Patil.
* భారత జాతీయ చలనచిత్ర పురస్కారాలు - ఉత్తమ తెలుగు సినిమా
* భారత జాతీయ చలనచిత్ర పురస్కారాలు - ఉత్తమ బాల కళాకారుడు - సాయి కుమార్

## మూలాలు
# ధర్మదాత

ధర్మాదాత , 1970 లో విడుదలైన తెలుగు డ్రామా చిత్రం . ఎ.సంజీవి దర్శకత్వంలో , రవీంద్ర ఆర్ట్ పిక్చర్స్ పతాకంపై నిర్మాత తమ్మారెడ్డి కృష్ణమూర్తి నిర్మించిన ఈచిత్రంలో, అక్కినేని నాగేశ్వరరావు ద్విపాత్రాభినయం చేయగా , కాంచన, పద్మనాభం, గీతాంజలి, నాగభూషణం మొదలగు వారు నటించిన ఈ చిత్రానికి, సంగీతం తాతినేని చలపతిరావు సమకూర్చారు . తమిళంలో 1968 లో వచ్చిన" ఎంగ ఊర్ రాజా" ఈ చిత్రానికి మూలం. బాక్స్ఆఫీసు వద్ద విజయవంతమైన చిత్రంగా పేరు గాంచింది.

|  |
| --- |
| **ధర్మదాత** (1970 తెలుగు సినిమా) |
|  |
| దర్శకత్వం | ఎ.సంజీవి  |
| కథ | బాలమురుగన్ |
| తారాగణం | అక్కినేని నాగేశ్వరరావు, కాంచన, నాగభూషణం |
| సంగీతం | తాతినేని చలపతిరావు |
| నిర్మాణ సంస్థ | రవీంద్ర ఆర్ట్ పిక్చర్స్ |
| భాష | తెలుగు |

## నటీనటులు

* అక్కినేని నాగేశ్వరరావు\_రాజా రఘుపతి రావు/ శేఖర్ (ద్వి పాత్రాభినయం)
* కాంచన\_పద్మ
* నాగభూషణం \_జమిందార్ భుజంగరావు
* గీతాంజలి \_విజయపూర్ యువరాణి
* పద్మనాభం\_చక్రవర్తి
* అల్లు రామలింగయ్య\_ఏడుకొండలు
* రేలంగి వెంకట్రామయ్య\_ భూషణం
* అనిత\_జయ
* సాక్షి రంగారావు\_ భజ గోవిందం
* వల్లం నరసింహారావు\_ సత్యం
* వెంకటేశ్వరరావు\_సేతు దయారామ్
* ఈశ్వరరావు\_ప్రసాద్
* షావుకారు జానకి\_సుశీల
* సూర్యకాంతం\_విజయపూర్ రాణి
* ఝాన్సీ: లక్ష్మి
* మాస్టర్ ఆదినారాయణరావు\_ మిస్టర్ శేఖర్
* మాస్టర్ విశ్వేశ్వరరావు\_ మిస్టర్ చక్రవర్తి .

## సాంకేతిక వర్గం

* దర్శకుడు: అక్కినేని సంజీవి
* కధ: బాల మురుగన్
* సంగీతం: తాతినేని చలపతిరావు
* మాటలు: పినిశెట్టి శ్రీరామమూర్తి
* పాటలు: కొసరాజు రాఘవయ్య చౌదరి, సింగిరెడ్డి నారాయణరెడ్డి
* నేపథ్య గాయకులు: ఘంటసాల వెంకటేశ్వరరావు, పులపాక సుశీల, టి.ఆర్.జయదేవ్
* ఛాయ గ్రహణం: ఎస్.వెంకటరత్నం
* ఎడిటింగ్: బాలు
* నిర్మాత: తమ్మారెడ్డి కృష్ణమూర్తి
* నిర్మాణ సంస్థ: రవీంద్ర ఆర్ట్ పిక్చర్స్
* విడుదల:07:05:1970.

## పాటలు

| క్ర.సం. | పాట | గాయినీగాయకులు | గీత రచన
 |
| --- | --- | --- | --- |
| 1 | ఎవ్వడికోసం ఎవడున్నాడు పొండిరా పొండి నా కాలం ఖర్మం | ఘంటసాల | కొసరాజు
 |
| 2 | ఎవరివో నీవెవరివో కోరిక తీర్చే కల్పతరువువో | టి.ఆర్.జయదేవ్, పి.సుశీల | కొసరాజు
 |
| 3 | శాంతాకారం భుజగశయనం పద్మనాభం సురేశం (శ్లోకం) | ఘంటసాల | వేదవ్యాసుడు
 |
| 4 | ఓ నాన్నా నీ మనసే వెన్న అమృతంకన్నా | ఘంటసాల, పి.సుశీల, టి.ఆర్.జయదేవ్ | సినారె
 |
| 5 | జో లాలీ జో లాలి .. లాలీ నా చిట్టి తల్లి లాలి ననుగన్న తల్లి లాలి | ఘంటసాల | సినారె
 |
| 6 | చిన్నారి బుల్లెమ్మా సిగ్గెందుకు లేవమ్మా చన్నీట స్నానాలు | ఘంటసాల | సినారె
 |
| 7 | హల్లో ఇంజినియర్ హల్లో కం హియర్ ఓ ఓ ఓ మై డియర్ | పి.సుశీల బృందం | సినారె
 |
| 8 | ఓం పరమేశ్వరి.. జగదీశ్వరి.. రాజేశ్వరి.. కాళేశ్వరి | ఘంటసాల, పి.సుశీల | సినారె
 |
| 9 | ఎవరూ నీవారు కారు ఎవరూ నీతోడు రారు అడిగిన వారికి | ఘంటసాల | సినారె
 |

## మూలాలు

* సి.హెచ్.రామారావు: ఘంటసాల 'పాట'శాల అనే పాటల సంకలనం నుంచి.
# తాసిల్దారుగారి అమ్మాయి

|  |
| --- |
| **తాసిల్దార్ గారి అమ్మాయి** (12 November 1971 తెలుగు సినిమా) |
|  |
| దర్శకత్వం | కె.ఎస్.ప్రకాశరావు  |
| తారాగణం | శోభన్ బాబు , జమున, చంద్రకళ, రాజబాబు, నాగభూషణం, రావికొండలరావు |
| నిర్మాణ సంస్థ | సత్యచిత్ర |
| భాష | తెలుగు |

కావిలిపాటి విజయలక్ష్మి రచించిన "విధివిన్యాసాలు" నవలాధిరిత చిత్రం. ఇది సత్యచిత్ర పతాకం పై సత్యనారాయణ, సూర్యనారాయణ ఈ చిత్రాన్ని నిర్మించారు. శోభన్ బాబు తండ్రి కొడుకుల పాత్రలలో శోభన్ బాబు ద్విపాత్రాభినయనం చేసారు.

## కథ

బస్సు కండక్టర్‌గా పనిచేస్తున్న ఒక యువకుడిని(శోభన్ బాబు) తాసిల్దారుగారి అమ్మాయి (జమున) ప్రేమించి పెళ్లి చేసుకోవాలని అనుకుంటుంది. ఇష్టం లేకపోయినా.. విధిలేక పెళ్లి చేస్తారు యువతి మేనమామలు, కుటుంబీకులు. ఆ తరువాత వారిద్దరినీ విడగొట్టే ప్రయత్నాలు మొదలవుతాయి. తన భర్త వేరే యువతితో సినిమా చూస్తున్న దృశ్యం తాసిల్దారు అమ్మాయికి చూపించి, అనుమాన బీజాలు నాటతారు. దాంతో ఇద్దరి మధ్య అపోహలు తలెత్తుతాయి. పేదరికంలో ఉన్నవారికి తక్కువ బుద్ధులే ఉంటాయని గేలిచేస్తూ తన తండ్రి తాసిల్దారు కనుక మంచి బుద్ధులు ఉంటాయని, తన కొడుకును వాళ్ల దగ్గర పెంచుతానని మొండికేస్తుంది భార్య. అహం దెబ్బతిన్న భర్త తన కొడుకును కలెక్టర్ చేస్తానని సవాల్ చేస్తాడు. ఆ కారణంగా ఇద్దరూ దూరమవుతారు.
చివరకు అనుకున్నది సాధిస్తాడు భర్త. కలెక్టర్ అయిన కొడుకు.. తన తల్లిదండ్రులు చిన్న కారణంతో విడిపోయారని తెలుసుకుని, తిరిగి కలపడానికి చేసిన ప్రయత్నాల్లోనూ సఫలుడవుతాడు.

## తారాగణం

* ఉప్పు శోభన్ బాబు: ప్రసాదరావు/వాసు.(ద్వి పాత్రాభినయం)
* జూలూరి జమున\_మధుమతి
* చంద్రకళ\_పద్మజ
* నాగభూషణం\_ వెంకటరామయ్య
* రావి కొండలరావు\_ రాజశేఖరం
* సాక్షి రంగారావు\_గోపాలం
* మాస్టర్ రాజకుమార్\_యువకుడిగా వాసు .

## సాంకేతిక వర్గం

* చిత్రానువాదం, దర్శకత్వం: కోవెలమూడి సూర్య ప్రకాశరావు
* కధ: కావిలిపాటి విజయలక్ష్మి
* సంగీతం: కె వి మహదేవన్
* పాటలు: ఆచార్య ఆత్రేయ
* నేపథ్య గాయకులు: ఘంటసాల వెంకటేశ్వరరావు, పులపాక సుశీల, కె.బి.కె.మోహనరాజు
* ఛాయ గ్రహణం: ఎస్.వెంకటరత్నం
* నిర్మాతలు: సత్యనారాయణ, సూర్యనారాయణ
* నిర్మాణ సంస్థ: సత్య చిత్ర
* విడుదల:12:11:1971.

## పాటలు

1. అల్లరి చేసే వయసుండాలి ఆశలు రేపే మనసుండాలి - పి.సుశీల, జే.వి. రాఘవులు
2. కనబడని చెయ్యేదో నడుపుతోంది నాటకం ఆ నాటకం - మోహన్ రాజు
3. చకచకలాడే నడుము చూడు నడుమును ఊపే నడకలు చూడు - ఘంటసాల, పి.సుశీల , రచన: ఆత్రేయ
4. జాగిరి జాగరి జాగిరి బావా గాజుల గలగల వింటావా - పి.సుశీల
5. నీకున్నది నేనని నాకున్నది నీవని- మనమింకా కోరేది వేరేది లేదని - ఘంటసాల, పి.సుశీల , రచన: ఆత్రేయ
6. పాడమన్నావు పాడుతున్నాను నా మనసుకు తెలిసిందొకటే పాట పాడుతున్నాను - పి.సుశీల

## మూలాలు, వనరులు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాదు - (చల్లా సుబ్బారాయుడు సంకలనం ఆధారంగా)
# గోరింటాకు (1979 సినిమా)

|  |
| --- |
| **గోరింటాకు** (1979 తెలుగు సినిమా) |
|  |
| దర్శకత్వం | దాసరి నారాయణ రావు |
| నిర్మాణం | మురారి నాయుడు |
| రచన | దాసరి నారాయణ రావు |
| తారాగణం | శోభన్ బాబు, సుజాత, కనకాల దేవదాస్, ఎం.ప్రభాకరరెడ్డి, వక్కలంక పద్మ, జె.వి.రమణమూర్తి, రమాప్రభ, సావిత్రి |
| సంగీతం | కె.వి.మహదేవన్ |
| నేపథ్య గానం | ఎస్.పీ.బాలసుబ్రమణ్యం, పి.సుశీల |
| గీతరచన | ఆత్రేయ, శ్రీశ్రీ, వేటూరి సుందరరామ్మూర్తి, దేవులపల్లి కృష్ణశాస్త్రి |
| నిర్మాణ సంస్థ | యువ చిత్ర |
| భాష | తెలుగు |
| **ఐ.ఎమ్.డీ.బి పేజీ** |

**గోరింటాకు** 1979లో విడుదలైన ఒక తెలుగు చిత్రం. చక్కటి అభిరుచి గల నిర్మాత కె.మురారి, దాసరి నారాయణరావు దర్శకత్వంలో నిర్మించిన చిత్రం. శోభన్ బాబు, సుజాత , వక్కలంక పద్మ నటించిన ఈ చిత్రానికి సంగీతం కె వి మహదేవన్ సమకూర్చారు. మహానటి సావిత్రి, శోభన్ బాబు తల్లిగా నటించడం విశేషం.

ఈ చిత్రం కె.రామలక్ష్మి నవల ఆధారంగా తీయబడింది. ఐతే రంగనాయకమ్మ గారు ఇది తన నవల ఆధారంగా తీసారని కోర్టుకెళ్ళారు. చిత్రకథకు వస్తే రమణమూర్తి బాధ్యతారాహిత్యంతో, దురలవాట్లతో ఉంటాడు. సావిత్రి ఆతని భార్య. ఇద్దరుపిల్లలు. రమణమూర్తి దుశ్చేష్టలవల్ల కూతురు మరణిస్తుంది. కొడుకు శోభన్ బాబు తల్లితో పాటు పెరిగి డాక్టరు ఔతాడు. సుజాత అతని వృద్ధిలో తోడ్పడుతుంది. వృత్తి రీత్యా పరిచయమైన వక్కలంక పద్మను శోభన్ వివాహంచేసుకోవటం, అతని బ్రతుకుని పండించిన సుజాత గోరింటాకులా అతనినుండి దూరమవటం చిత్రకథ. చిత్రానికి సమాంతరంగా చలం, రమాప్రభ కథ నడుస్తుంది.

## తారాగణం

* ఉప్పు శోభన్ బాబు
* సుజాత
* సావిత్రి
* వక్కలంక పద్మ
* జె.వి.రమణమూర్తి
* దేవదాస్ కనకాల
* మందాడి ప్రభాకరరెడ్డి
* శారద
* రమాప్రభ
* చలం
* డాక్టర్ తంబు
* జయ విజయ
* సరోజ
* సుధ
* జానకి
* వంగా అప్పారావు
* సూర్యచంద్రరావు
* పి.రవి శంకర్
* సాక్షి రంగారావు
* సువాసు
* శ్రీనివాస్
* సత్తిబాబు
* చిదానందo
* జనార్దన్
* బేబీ వందన
* బేబీ తులసి
* బేబీ పరిమళ

## సాంకేతిక వర్గం

* చిత్రానువాదం, దర్శకత్వం: దాసరి నారాయణరావు
* కధ: కె.రామలక్ష్మి
* సంగీతం: కె.వి.మహదేవన్
* గీత రచయితలు:దేవులపల్లి కృష్ణశాస్త్రి, ఆచార్య ఆత్రేయ, శ్రీరంగం శ్రీనివాసరావు, వేటూరి సుందర రామమూర్తి
* నేపథ్య గానం: శ్రీపతి పండితారాద్యుల బాలసుబ్రహ్మణ్యం, పులపాక సుశీల
* ఫోటోగ్రఫీ: యు.రాజగోపాల్
* కూర్పు: జె.జె.కృష్ణారావు
* కళ: తోట
* నృత్యాలు: తార- రాజు
* నిర్మాత: మురారి నాయుడు
* నిర్మాణ సంస్థ: యువచిత్ర
* విడుదల:19:10:1979.

## పాటలు

1. ఇలాగ వచ్చి అలాగ జొచ్చి ఎన్నో వరాల మాలలు గుచ్చి - ఎస్.పి. బాలసుబ్రహ్మణ్యం, పి.సుశీల - రచన: శ్రీశ్రీ
2. ఎలా ఎలా దాచావు అలవికాని అనురాగం - ఎస్.పి. బాలసుబ్రహ్మణ్యం, పి.సుశీల - రచన: దేవులపల్లి కృష్ణశాస్త్రి
3. గోరింట పూచింది కొమ్మ లేకుండా - పి.సుశీల - రచన: దేవులపల్లి కృష్ణశాస్త్రి
4. కొమ్మకొమ్మకో సన్నాయి కోటి రాగాలు ఉన్నాయి. - పి.సుశీల, ఎస్.పి. బాలసుబ్రహ్మణ్యం - రచన: వేటూరి
5. పాడితే శిలలైన కరగాలి జీవిత గతులైన మారాలి - పి.సుశీల - రచన: ఆత్రేయ
6. చెప్పనా సిగ్గు విడిచి చెప్పరానిది చెప్పకుంటే నీకు - పి.సుశీల, ఎస్.పి. బాలసుబ్రహ్మణ్యం - రచన: ఆత్రేయ
7. యేటంటవు యేటంటవు ఇంత కంటే నన్నేటి - ఎస్.పి. బాలసుబ్రహ్మణ్యం, పి.సుశీల - రచన: ఆత్రేయ
8. పడకూడదమ్మా పాపిష్టి కళ్ళు(బిట్), పులపాక సుశీల, రచన:దేవులపల్లి కృష్ణశాస్త్రి
9. మందారంలా పూస్తే మంచి మొగుడిస్తాడు, ఎస్ పి బాలసుబ్రహ్మణ్యం పి సుశీల, రచన:దేవులపల్లి
10. మందారంలా పూస్తే మంచి మొగుడొస్తాడు,(బిట్), పి.సుశీల, రచన:దేవులపల్లి కృష్ణశాస్త్రి

## మూలాలు

## వనరులు

* డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.

## బాహ్య లంకెలు

* ఇంటర్నెట్ మూవీ డేటాబేసు లో *గోరింటాకు*
# స్వాతి (సినిమా)

|  |  |
| --- | --- |
|  | తెలుగు సినిమా\*వేదిక |

**స్వాతి**,1984 విడుదల . శ్రీ క్రాంతి చిత్ర పతాకంపై నిర్మాత,దర్శకుడు , క్రాంతి కుమార్ దర్శకత్వంలో భానుచందర్, సుహాసిని , జగ్గయ్య, శారద ముఖ్యపాత్రలు పోషించగా , చక్కటి కుటుంబ కథా చిత్రంగా , నంది అవార్డులు పొందిన ఈ చిత్రానికి సంగీతం చక్రవర్తి సమకూర్చారు.

|  |
| --- |
| **స్వాతి** (1984 తెలుగు సినిమా) |
|  |
| దర్శకత్వం | ‌క్రాంతి కుమార్ |
| తారాగణం | భాను చందర్ , సుహాసిని, జగ్గయ్య, శారద, శరత్ బాబు, ముచ్చెర్ల అరుణ, రాజేంద్ర ప్రసాద్, రమాప్రభ, సంయుక్త, శుభలేఖ సుధాకర్ |
| సంగీతం | చక్రవర్తి |
| నిర్మాణ సంస్థ | శ్రీ క్రాంతి చిత్ర |
| భాష | తెలుగు |
| **ఐ.ఎమ్.డీ.బి పేజీ** |

రెండు తరాల కథ. సమాజములో స్త్రీ సంఘర్షణకు ప్రతిరూపము.

1984 వ సంవత్సరానికి గాను ఆంధ్ర ప్రదేశ్ రాష్ట్ర ప్రభుత్వం ఉత్తమ ప్రధమ చిత్రంగా బంగారు నంది అవార్డు ప్రకటించింది.

ఉత్తమ నటి , సుహాసిని , నంది అవార్డు.

## కథ

శారద (శారద) ఒక యువకుడిని (శరత్ బాబు) ప్రేమించి, పెళ్ళి చేసుకోవటానికి ఇల్లు వదిలి అతనితో వచ్చేస్తుంది. అతను పెళ్ళి సామాను తేవటానికి బయటికి వెళ్ళినప్పుడు, అతని స్నేహితులు ఆమెని బలాత్కారం చేస్తారు. అతను తిరిగిరాడు. గర్భవతి అయిన శారద, ఆ బిడ్డని కనడానికి నిశ్చయించుకుంటుంది. ఆడపిల్ల పుట్టగా, ఆ పాపకి స్వాతి (సుహాసిని) అని నామకరణము చేస్తుంది.

పెరిగి పెద్దదయిన స్వాతి ఒక విభిన్న మనస్కురాలిగా వుంటుంది. మాట పడడానికి ఒప్పుకోదు. ఒక్కొసారి ఇంటి దాక పెద్ద గొడవ అయ్యి వస్తాయి. శారద డా.రాజేంద్ర (జగ్గయ్య) దగ్గర నర్స్ గా పనిచేస్తూవుంటుంది. రాజేంద్రకి భార్య చనిపోతుంది, ఒక వయస్సు వచ్చిన కూతురు (సంయుక్త) ఉంది.

## తారాగణము

భానుచందర్\_ చాకో

సుహాసిని\_ స్వాతి

రాజేంద్ర ప్రసాద్\_ సుబ్బారావు

శుభలేఖ సుధాకర్\_ కపిల్ దేవ్

జగ్గయ్య\_ డాక్టర్

శారద\_ సరస్వతి

శరత్ బాబు\_సత్యం

రమాప్రభ\_ విక్టోరియా నాయుడు

సంయుక్త

ముచ్చర్ల అరుణ\_ లక్ష్మీ

పి.ఎల్ నారాయణ\_ నారాయణ

సత్య రవీంద్రన్\_ ప్రసున్న

## సాంకేతిక వర్గం

* దర్శకుడు: క్రాంతి కుమార్
* కథ: క్రాంతి కుమార్
* సంగీతం: చక్రవర్తి
* మాటలు: గణేష్ పాత్రో
* పాటల రచయిత: వేటూరి సుందరరామమూర్తి
* గాయనీ గాయకులు: శ్రీపతి పండితారాధ్యుల శైలజ, బాలసుబ్రహ్మణ్యం, పులపాక సుశీల, జయచంద్రన్, అనితారెడ్డి
* ఛాయా గ్రహణం: హరి అనుమోలు
* ఎడిటింగ్: కృష్ణంరాజు
* నిర్మాత: క్రాంతి కుమార్
* నిర్మాణ సంస్థ: శ్రీ క్రాంతి చిత్ర
* విడుదల:22:09:1984.

## పాటలు

* పండు పండు, నా బుజ్జి పండు, రేపటికిస్తాను రేగుపండు, రచన :వేటూరి సుందర రామమూర్తి, గానం. ఎస్ పి బాలసుబ్రహ్మణ్యం ఎస్ పి శైలజ
* కళ్యాణం కమనీయం , రచన: వేటూరి, గానం.పి.సుశీల , ఎస్ పి శైలజ
* నిషా నిషా నిషా, రచన: వేటూరి, గానం.అనితారెడ్డి
* చామంతి పూల పక్క , రచన: వేటూరి, గానం.పి సుశీల, పి.జయచంద్రన్
* పగలంతా గగనానికి , రచన: వేటూరి, గానం.పి సుశీల, పి.జయచంద్రన్

## విశేషములు

## బయటి లింకులు

* స్వాతి
* ఘంటసాల గళామృతమ్ , కొల్లూరి భాస్కరరావు బ్లాగ్ నుండి పాటలు.
# రేపటి పౌరులు

|  |
| --- |
| **రేపటి పౌరులు** (1986 తెలుగు సినిమా) |
|  |
| దర్శకత్వం | టి. కృష్ణ |
| నిర్మాణం | పి. వెంకటేశ్వరరావు |
| కథ | టి. కృష్ణ |
| తారాగణం | విజయశాంతి రాజశేఖర్ పి.ఎల్.నారాయణ కోట శ్రీనివాసరావు సుత్తివేలు రాళ్ళపల్లి అనూరాధ |
| సంగీతం | కె. చక్రవర్తి |
| సంభాషణలు | ఎం.వి.ఎస్. హరనాథరావు |
| నిర్మాణ సంస్థ | ఈతరం పిక్చర్స్ |
| భాష | తెలుగు |

**రేపటి పౌరులు** 1986 లో టి. కృష్ణ దర్శకత్వం వహించిన తెలుగు చిత్రం. రాజశేఖర్, విజయశాంతి, పి.ఎల్.నారాయణ, అనురాధ నటించారు. ఇది ఉత్తమ చలన చిత్రంగా నంది, ఫిల్మ్‌ఫేర్ అవార్డులను గెలుచుకుంది. ఈ చిత్రాన్ని తమిళంలో *పురచ్చి పూక్కల్* పేరుతో అనువదించారు.

## తారాగణం

* రాజశేఖర్
* విజయశాంతి
* అనురాధ
* సుత్తివేలు
* రాళ్లపళ్లి
* పి. ఎల్ నారాయణ
* కోట శ్రీనివాసరావు
* నర్రా వెంకటేశ్వరరావు
* వై. విజయ
* భీమేశ్వరరావు
* నళినీకాంత్
* పొట్టి ప్రసాద్
* నల్లూరి వెంకటేశ్వరరావు
* ఆర్. రామారావు
* బి. కోటేశ్వరరావు
* మిఠాయి చిట్టి
* ఏచూరి
* అనూరాధ
* తాతినేని రాజేశ్వరి
* జయశీల
* జయవాణి
* విజయలక్ష్మి
* లక్ష్మీప్రియ
* మాస్టర్ జితేంద్ర
* మాస్టర్ శ్రీహనుమ
* మాస్టర్ సాయి భూషణ్
* మాస్టర్ సతీష్
* మాస్టర్ శ్రీనివాస్
* బేబీ యశోధర
* మాస్టర్ విజయకృష్ణ
* మాస్టర్ అశోక్

## సాంకేతిక సిబ్బంది

* **కథ, చిత్రానువాదం, దర్శకత్వం**: టి. కృష్ణ
* **సంభాషణలు**: ఎంవిఎస్ హరనాథరావు
* **నిర్మాత**: పోకూరి వెంకటేశ్వరరావు
* **నిర్మాణ సంస్థ**: ఈతరం పిక్చర్స్
* **ఆర్ట్ డైరెక్టర్**: బిఎస్ మోహన్
* **ఫోటోగ్రఫి డైరెక్టర్**: ఆర్.రామారావు
* **ఆపరేటివ్ కెమెరామెన్**: రమణ
* **కూర్పు**: గౌతమ్ రాజు
* **సంగీత దర్శకుడు**: కె. చక్రవర్తి
* **గీత రచయితలు**: సి.నారాయణ రెడ్డి, జాలాది, వంగపండు ప్రసాదరావు
* **నేపథ్య గాయనీ గాయకులు**: ఎస్పీ బాలసుబ్రమణ్యం, శ్రీనివాస్, ఎస్.జానకి, ఎస్పీ శైలజ, రమణ

## పాటలు

* అయ్యా నే చదివి బాగుపడతా
* రేపటి పౌరులం

## పురస్కారాలు, గౌరవాలు

* ఈ చిత్రం 1986 లో ఉత్తమ చలన చిత్రంగా నంది అవార్డును గెలుచుకుంది.
* పిఎల్ నారాయణ 1986 లో తన నటనకు గాను ఉత్తమ సహాయ నటుడిగా నంది అవార్డును గెలుచుకున్నారు.
* తెలుగులో ఉత్తమ చిత్రానికి ఫిలింఫేర్ అవార్డు గెలిచుకుంది.

## మూలాలు
# శుభసంకల్పం

|  |
| --- |
| **శుభసంకల్పం** (1995 తెలుగు సినిమా) |
|  |
| దర్శకత్వం | కె.విశ్వనాథ్  |
| తారాగణం | కమల్ హాసన్ , ఆమని, ప్రియా రామన్ |
| సంగీతం | ఎం. ఎం. కీరవాణి  |
| నిర్మాణ సంస్థ | శ్రీ కోదండపాణి ఫిలిం సర్క్యూట్ |
| భాష | తెలుగు |

**శుభసంకల్పం** 1995 లో కె. విశ్వనాథ్ దర్శకత్వంలో విడుదలైన చిత్రం. ఇందులో కమల్ హాసన్, ఆమని, కె. విశ్వనాథ్, ప్రియ రామన్ ముఖ్యపాత్రల్లో నటించారు. కీరవాణి స్వరపరిచిన ఈ చిత్రంలోని పాటలు ప్రేక్షకాదరణ పొందాయి.

## కథ

## తారాగణం

* కమల్ హాసన్
* ఆమని
* కె. విశ్వనాథ్
* ప్రియా రామన్
* కోట శ్రీనివాసరావు
* గొల్లపూడి మారుతీరావు
* రాళ్ళపల్లి
* సాక్షి రంగారావు
* సమీర్

## నిర్మాణం

ఈ సినిమా ప్రముఖ గాయకుడు ఎస్. పి. బాలసుబ్రహ్మణ్యం కోదండపాణి ఫిల్మ్ సర్స్క్యూట్ పతాకంపై నిర్మించాడు. సహ నిర్మాత అయిన కమల్ హాసన్, కె. విశ్వనాథ్ను ఈ సినిమాలో మొదటి సారిగా నటించేందుకు ఒప్పించాడు.

## పాటలు

కీరవాణి స్వరపరిచిన ఈ చిత్రంలోని పాటలు బహుళ ప్రజాదరణ పొందాయి. ఈ చిత్రంలోని పాటలన్నీ ఎస్. పి. బాలసుబ్రహ్మణ్యం, ఎస్. పి. శైలజ, కె. ఎస్. చిత్ర, పల్లవి పాడారు. కీరవాణికి ఉత్తమ సంగీత దర్శకుడిగా ఫిల్మ్ ఫేర్ పురస్కారం దక్కింది. *సీతమ్మ అందాలు* అనే పాటకు శైలజకు నంది పురస్కారం లభించింది. వేటూరి సుందర్రామ్మూర్తి, సిరివెన్నెల సీతారామశాస్త్రి పాటలు రాశారు.

పాటల జాబితా| సం. | పాట | గాయకులు | పాట నిడివి |
| --- | --- | --- | --- |
| 1. | "సీతమ్మ అందాలు రామయ్య గోత్రాలు" | ఎస్. పి. బాలసుబ్రహ్మణ్యం, ఎస్. పి. శైలజ, కె. ఎస్. చిత్ర & బృందం | 04:59 |
| 2. | "మూడు ముళ్ళు వేసినాక" | ఎస్. పి. బాలసుబ్రహ్మణ్యం, ఎస్. పి. శైలజ & బృందం | 05:06 |
| 3. | "హైలెస్స హైలెస్స" | ఎస్. పి. బాలసుబ్రహ్మణ్యం, కె. ఎస్. చిత్ర, పల్లవి & బృందం | 04:11 |
| 4. | "చిరంజీవి సౌభాగ్యవతి" | ఎస్. పి. బాలసుబ్రహ్మణ్యం, కె. ఎస్. చిత్ర & పల్లవి | 02:17 |
| 5. | "శ్రీశైలంలో మల్లన్న" | ఎస్. పి. బాలసుబ్రహ్మణ్యం & బృందం | 03:00 |
| 6. | "నరుడి బ్రతుక నటన" | ఎస్. పి. బాలసుబ్రహ్మణ్యం | 03:25 |
| 7. | "చుక్కలన్ని కలిసి" | ఎస్. పి. బాలసుబ్రహ్మణ్యం & ఎస్. పి. శైలజ | 03:06 |
| మొత్తం నిడివి: | 25:24 |

## మూలాలు